Malaysia haijailaumu moja kwa moja Korea Kaskazini kwa kifo cha Kim Jong nam, lakini inashuku kwa kiasi kikubwa kwamba serikali ya Pyongyang ilihusika.

Hatua hizo kali  za kulipiza kisasi  zinachukuliwa wakati Korea Kaskazini ikigadhabishwa na uchunguzi wa Malasyia unaoendelea  kuhusu kifo chake kilichotokea katika uwanja wa ndege wa kimataifa wa   Kuala Lumpur.

Kaka yake wa kambo rais wa Korea Kaskazini aliuawa kwa sumu ya kemikali inayouwa mishipa ya neva. 

Malaysia haijailaumu moja kwa moja Korea Kaskazini kwa kifo hicho, lakini inashukiwa kwa kiasi kikubwa kwamba serikali ya Pyongyang ilihusika na kifo hicho.

Korea Kaskazini imekanusha kwa ukali tuhuma zozote juu ya kuhusika na mauaji hayo na  mzozo juu ya nani ana haki ya kudai mwili wa Bwana  Kim  - umeendelea kuongezeka katika kipindi cha wiki mbili zilizopita.

Kwa pamoja Malaysia  na Korea Kaskazini zimewatimua mabalozi wa mwenzake.

Shirika la habari la serikali ya Korea Kaskazini Tlimesema leo (Jumanne) limesema  kwamba ... Endelea na makala kwa vibambo vingine 4000 isizidi:
"raia wote wa  Malaysia  kutoka chama cha  DPRK (Democratic People's Republic of Korea) watazuwiwa kwa muda kuondoka nchini hadi tukio lililotokea nchini Malasyia litakapotatuliwa ipasavyo". Imesema kuwa hii inalenga kuhakikisha usalama wa raia wake na wanadiplomasia.

Raia wa Malaysian waliopo katika nchi ya Korea Kaskazini  wataendelea na maisha yao kama kawaida, liliongeza shirika hilo.

 Kwa ghadhabu kubwa waziri mkuu wa Malaysia  Najib Razak  aliitaja hatua hiyo ya Korea Kaskazini kuwa ya " kuudhi" ambayo ''haikuzingatia sheria zote za kimataifa na taratibu za kibalozi".

Wamalaysia wametekwa nyara  nchini Korea Kaskazini, alisema katika kauli yake.

"kuwalinda raia wetu ni jukumu langu la kwanza, na hatutasita kuchukua hatua zote muhimu watakapotishiwa."

Awali, Naibu waziri mkuu  Ahmad na waziri wa mambo ya ndani Zahid Hamidi walisema kuwa kwa  kujibu hatua ya Korea Kaskazini , wahudumu na maafisa  wa ubalozi wa Korea Kaskazini pia hawataruhusiwa kuondoka.

"tunahitaji kuchukua hatua sawa na hiyo kwasababu wameongoza mauaji ,"alinukuliwa akisema.

Doan Thi Huong (kushoto) na Siti Aisyah (kulia) wote wameshtakiwa kwa mauaji ya Bwana Kim

Hata hivyo Bwana Najib baadae alisema marufuku hiyo itawekwa kwa raia wote wa Korea Kaskazini.

Hadi sasa ni watu wawili  waliokamatwa na kushtakiwa kwa kuhusiana na mauaji ya Kim Jong nam- mwanamke mmoja wa Indonesia na mwanamke mwingine raia wa Vietnam. 

Raia wa Korea Kaskazini aliyekamatwa kuhusiana na mauaji hayo aliachiliwa wiki iliyopita baada ya kukosekana kwa ushahidi dhidi yake, lakini Malaysia inawatafuta watu kadhaa wa Korea Kaskazini , akiwemo afisa mmoja wa kibalozi.

Jumanne, Mkuu wa polisi wa Malaysia Khalid Abu Bakar alisema anaamini wawili miongoni mwa washukiwa wamejificha ndani ya ubalozi wa Korea Kaskazini mjini  Kuala Lumpur.